এদিকে সন্ত্রাসীদের গুলিতে নাজমা খানম নিহত হওয়ার পর নিউ ইয়র্কপ্রবাসী বাংলাদেশিদের নিরাপত্তা জোরদারের দাবি উঠেছে। ব্রংকসের স্টারলিং বাংলাবাজার এভিনিউ এলাকায় গত বৃহস্পতিবার অনুষ্ঠিত বিক্ষোভ সমাবেশ থেকে মেয়রের কাছে এ দাবি তোলা হয়েছে। বাংলাদেশ-আমেরিকান কমিউনিটি কাউন্সিলের (বাক) উদ্যোগে বৃহস্পতিবার রাতে অনুষ্ঠিত সমাবেশে সভাপতিত্ব করেন সংগঠনের সভাপতি আইনজীবী মো. এন মজুমদার। সাধারণ সম্পাদক নজরুল হকের পরিচালনায় সমাবেশে উপস্থিত ছিলেন পরিচালক আবদুল গাফফার চৌধুরী খসরু, বাফার প্রেসিডেন্ট ফরিদা ইয়াসমিন, ব্রংকস বাংলাদেশ সোসাইটির সাধারণ সম্পাদক নূর উদ্দিনসহ বিশিষ্ট ব্যক্তিবর্গ।